FUONJI 3
Adyeri Wach Maber Wok Bongi Were?
1. Ŋat’ondiko Baibul?
Baibul n’iye wach maber ma wacho ni ji jolabedo i piny ka chil gi chil. (Mathayo 5:5) Baibul n’iye kitawin 66. Were ooro ji 40 ndiko kitawin no. Musa amondiko kitawin abich marapena oro 3,500 mokadho. Jamoor Yohana amondiko kitawo machowe oro 1,900 mokadho. Joma jondiko Baibul jondiko paro pa ŋa? Were omowacho ri jo gikipiny ma jondiko munyo oro men ma chuny maleng. (2 Samwir 23:2) Wach ma jondiko obedo apa Were ma kiweno apa jo. Ri ameno, Jehova amondiko Baibul.
2. Ginaŋo manyutho ni Baibul obedo kitawo maradyeri?
Baibul obedo kitawo pa Were rupiri kis gima Baibul wacho tundo i kare. Ongoye dhano manyalo timo ameno. (Yoswa 23:14) Were Majameni Jye kende, ama nyalo ŋeyo gimotimere yuwaŋe.
Kitawo mawok bongi were ripo bedo mopokere kwoŋ kitawin megi, aka adyeri Baibuli obedo kitawo mopokere swa. Otyeki wodho Baibul mathoth swa i dhudhok makweth. Kada nende Baibul obedo kitawo mondiki chango chon, makere gi sayans. Aka gikipiny ma ji 40 jondiko i Baibul makere pa gini dhano achiel amondiko. Medo kwoŋ meno, Baibul konyo wan ŋeyo mar pa Were, aka Baibul ni gi men ma nyalo wiro kwo pa dhano tobedo maber. Gikipinyi no jye miyo ji ridho ni Baibul obedo Wach pa Were.
3. Baibul luwo kwoŋ aŋo?
Achiel kwoŋ gima Baibul luwo kwoŋe a gikipiny mabeyo ma Were chegin timo ri ji. Baibuli wacho ri wan paka chango ji jokeŋ silwany ma bedo i piny maŋon, aka odoko to wacho ri wan nger ma Were bino loko piny me kabedo maŋon.
Kendo Wach pa Were n’iye chik, fuonji, kodi ryeko manyalo konyo wan. Baibul wacho ri wan paka chango Were otiyere gi ji. Ri ameno, Baibul nyalo konyo wan ŋeyo kite pa Were mabeyo. Kendo Baibul wacho ri wan gima wanyalo timo bedo merin pa Were.
4. Inyalo nedi niaŋ Baibul?
Kitawo me lakonyin. Walaoro nger ma Yesu chango ooro munyo fuonjo ji. Yesu osoma ri ji Ndiiko maleŋ, to ‘tito ri jo gima Ndiiko Maleŋ’ wacho.
Ongoye gimaber loyo wach maber mawok bongi Were. Kada ameno, nitye joma jokimiti kada winjo wach no, aka jomegi wach no miyo jo nge. To medere rin fuonjirok wach maber. K’imito limo kwo makirum, iripo ŋeyo Were.
lua_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn